als_Latn dik_Latn sag_Latn
30 minatorë të vdekur në Ukrainë
Mbi 30 minatorë kanë mbetur të vdekur dhe mbi 14 të tjerë të plagosur rëndë si pasojë e shpërthimit të një miniere në Zasiadko, në lindje të Ukrainës.
Politiko
E Mërkurë, 4 Mars 2015 | 15:22
0 Komente.
Vendi ku ka ndodhur ngjarja ndodhet në rajonin e Donjetskut, i cili prej kohësh kontrollet prej rebelëve pro-rusë.
Sipas ministrisë së Emergjencave Lokale, rreth 70 persona ndodheshin në brendësi të minierës në momentin e shpërthimit.
Kreu i Shërbimit Lokal të Sigurisë së Minierave Vladimir Tsymbalenko nuk tha asgjë për shkakun e shpërthimit, duke u shprehur se ekipet emergjente kanë pasur vështirësi të hyjnë në brendësi të minierës, si pasojë e sasisë së madhe të gazit helmues.
Ekspertët kanë nisur hetimet për zbardhjen e shkaqeve të këtij shpërthimi tragjik.
Edhe pse Zasyadko është një prej minierave më të reja të rajonit e me pajisjet më bashkëkohore, në nëntor të vitit 2007, 106 persona humbën jetën, duke shënuar fatkeqësinë më të madhe të minierave në vend.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn